CELEX: 32018D1918
Language: et
Date: 2018-12-04 00:00:00
Title: Nõukogu rakendusotsus (EL) 2018/1918, 4. detsember 2018, millega antakse Ühendkuningriigile luba kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 16 ja 168

7.12.2018   
               
               
                  ET
               
               
                  Euroopa Liidu Teataja
               
               
                  L 311/30
               
            
         NÕUKOGU RAKENDUSOTSUS (EL) 2018/1918,
         4. detsember 2018,
         millega antakse Ühendkuningriigile luba kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 16 ja 168
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu otsusega 2006/659/EÜ (2) anti Ühendkuningriigile luba kohaldada erilihtsustamismeedet (edaspidi „meede“), et kindlaks määrata kindla maksumäära alusel sellise mahaarvamisele mittekuuluva käibemaksu suurus, mis on seotud nende ametiautode kütusele tehtavate kulutustega, mida ei kasutata üksnes ettevõtluse tarbeks. See süsteem, mis on maksukohustuslastele vabatahtlik, põhineb auto süsinikdioksiidi (CO2) heite tasemel, kuna heite kogus ja kütusekulu on omavahel proportsionaalses vastavuses ja seega ka vastavuses kütusele tehtavate kulutustega.
                  
               
                     (2)
                  
                  
                     Otsus 2006/659/EÜ asendati nõukogu rakendusotsusega (EL) 2015/2109, (3) mis kaotab kehtivuse 31. detsembril 2018.
                  
               
                     (3)
                  
                  
                     Komisjonis 27. aprillil 2018. aastal registreeritud kirjas taotles Ühendkuningriik luba jätkata meetme kohaldamist kuni 31. detsembrini 2020.
                  
               
                     (4)
                  
                  
                     Komisjon teatas Ühendkuningriigi taotlusest teistele liikmesriikidele 11. juuni 2018. aasta kirjaga. Komisjon teatas 12. juuni 2018. aasta kirjas Ühendkuningriigile, et tal on olemas taotluse hindamiseks kogu vajalik teave.
                  
               
                     (5)
                  
                  
                     Ühendkuningriik esitas vastavalt rakendusotsuse (EL) 2015/2109 artiklile 4 aruande erimeetme toimimise kohta. Ühendkuningriigi sõnul on see kord nii maksukohustuslaste kui ka maksuhaldurite jaoks lihtsustanud käibemaksu kogumist seoses ametiautode kütusele tehtud kulutustega.
                  
               
                     (6)
                  
                  
                     Seepärast on asjakohane anda Ühendkuningriigile luba kohaldada meedet 31. detsembrini 2020.
                  
               
                     (7)
                  
                  
                     Erandit kehtestav meede ei mõjuta ebasoodsalt käibemaksust tulenevaid liidu omavahendeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Erandina direktiivi 2006/112/EÜ artiklitest 16 ja 168 antakse Ühendkuningriigile luba määrata alates 1. jaanuarist 2019 kuni 31. detsembrini 2020 kindla maksumäära alusel kindlaks sellise käibemaksu suurus, mis on seotud kütusele tehtud kulutustega ametiautode kasutamisel isiklikuks otstarbeks.
         
         
            Artikkel 2
            Maksu suurust, millele osutatakse artiklis 1, väljendatakse kindlaksmääratud summadena, mis on kehtestatud sõiduki tüübi CO2-heite taseme põhjal, mis näitab kütusekulu. Ühendkuningriik kohandab kõnealuseid kindlaksmääratud summasid igal aastal, selleks et näidata kütuse keskmise maksumuse muutusi.
         
         
            Artikkel 3
            Käesoleva otsuse alusel kehtestatud süsteem on maksukohustuslastele vabatahtlik.
         
         
            Artikkel 4
            Käesolev otsus on adresseeritud Suurbritannia ja Põhja-Iiri Ühendkuningriigile.
         
         
            Brüssel, 4. detsember 2018
            
               
                  Nõukogu nimel
               
               
                  eesistuja
               
               H. LÖGER
            
         
         
            (1)  ELT L 347, 11.12.2006, lk 1.
         
            (2)  Nõukogu 25. septembri 2006. aasta otsus 2006/659/EÜ, millega antakse Ühendkuningriigile luba kehtestada erimeede, mis kaldub kõrvale kumuleeruvate käibemaksudega seotud liikmesriikide õigusaktide ühtlustamist käsitleva direktiivi 77/388/EMÜ artikli 5 lõikest 6 ja artikli 11 A osa lõike 1 punktist b (ELT L 272, 3.10.2006, lk 15).
         
            (3)  Nõukogu 17. novembri 2015. aasta rakendusotsus (EL) 2015/2109, millega antakse Ühendkuningriigile luba kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 168a (ELT L 305, 21.11.2015, lk 49).